**Budapest Főváros VII. Kerület Erzsébetváros Önkormányzata Képviselő-testületének .../2022. (...) önkormányzati rendelete**

**Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete módosításáról**

Budapest Főváros VII. kerület Erzsébetváros Önkormányzata Képviselő-testületének az Alaptörvény 32. cikk. (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, valamint Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében megállapított feladatkörében eljárva, Budapest Főváros VII. kerület Erzsébetváros Önkormányzata Képviselő-testületének Szervezetié- és Működési Szabályzatáról szóló 38/2020. (IX.24.) önkormányzati rendelete módosításáról a következőket rendeli el:

**1.§**

A Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet (a továbbiakban: Rendelet) **29. §-a a következő (6) bekezdéssel egészül ki:**

*„(6) A polgármester az Önkormányzat mindenkori költségvetéséről szóló rendelet-tervezet előterjesztése előtt, de legalább 9 nappal a végleges tervezet kiküldése előtt költségvetés-egyeztető ülést hív össze, melynek állandó tagjai a polgármester, az alpolgármesterek, a kabinetvezetők, a frakcióvezetők és a frakcióhoz nem tartozó képviselők, valamint az érintett irodák és szervezeti egységek vezetői.”*

**2.§**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2022. február ……. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre kerül a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**ÁLTALÁNOS INDOKOLÁS**

Budapest Főváros VII. kerület Erzsébetváros Önkormányzata Képviselő-testületének kötelező feladata az aktuális költségvetési rendelet megalkotása. Ezen rendelet-alkotási folyamatra vonatkozó javaslatot tartalmaz a rendelet-tervezet, mely szerint a költségvetési rendelet megalkotását megelőzően egyeztető ülést kellene összehívni, melyre kötelezően meghívást kell kapjon minden frakció, illetőleg a frakciókon kívüli képviselők.

**RÉSZLETES INDOKOLÁS**

**1.§**

A költségvetési rendelet megalkotását megelőző, előkészítő ülésre meghívandók körét szabályozza.

**2.§**

Hatálybaléptető és hatályvesztő rendelkezés.