# Budapest Főváros VII. Kerület Erzsébetváros Önkormányzat Képviselő-testületének

# …./2022. (….) önkormányzati rendelete

# a köznevelési intézményekbe járó tanulók részére biztosított térítésmentes illetve kedvezményes juttatásokról, valamint az erzsébetvárosi fiatal tehetségek támogatásáról szóló 25/2015. (VI.30.) önkormányzati rendelet módosításáról

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 17. pontjában meghatározott feladatkörében eljárva a következőket rendeli el:

1. **§**

A köznevelési intézményekbe járó tanulók részére biztosított térítésmentes illetve kedvezményes juttatásokról, valamint az erzsébetvárosi fiatal tehetségek támogatásáról szóló 25/2015. (VI.30.) önkormányzati rendelet (a továbbiakba: rendelet) 2. §-a helyébe a következő rendelkezés lép:

„2. § A rendelet személyi hatálya kiterjed:

1. a 4. §-ban szabályozott juttatás esetén VII. kerületi lakóhellyel vagy tartózkodási hellyel rendelkező és életvitelszerűen itt élő
2. 10., 11., 12. és 13. évfolyamos középiskolai tanulóra, ha abban az évben, amelyben a kérelmét benyújtja, az év január 1. napján a 16. életévét betöltötte,

ab) *nappali tagozaton, felsőfokú alapképzésben vagy mesterképzésben vagy felsőoktatási szakképzésben tanuló fiatalra, amennyiben a kérelem benyújtásakor a 25. életévét még nem töltötte be.*

1. a 7. §-ban szabályozott támogatás esetében minden VII. kerületi lakóhellyel vagy tartózkodási hellyel rendelkező, a pályázat benyújtásának napján a sport és művészetek területén a 25. életévét, a tudományok területén a 35. életévét még be nem töltött személyekre.”
2. **§**

A rendelet 4. § (3) bekezdése helyébe a következő rendelkezés lép:

(3) Az Önkormányzat minden év március 1-ig felhívást tesz közzé a helyben szokásos módon. A juttatás igénybevételének elsődleges feltétele az e célra rendszeresített kérelem nyomtatvány benyújtása. A kérelem mellé csatolni kell a tanuló lakcímkártyájának másolatát, *a 2. § a) pont aa) alpontja szerinti kérelmező esetén a tanulói jogviszony igazolását az évfolyam megjelölésével, a 2. § a) pont ab) alpont szerinti kérelmező esetén a kérelem benyújtásának időpontjában, az adott félévére vonatkozó hallgatói jogviszony igazolást.* A kérelem benyújtására minden év március 1. és október 31. közötti időszakban van lehetőség.

1. **§**

Ez a rendelet a kihirdetését követő napon lép hatályba.

|  |  |
| --- | --- |
| **Niedermüller Péter** | **dr. Laza Margit** |
| polgármester | jegyző |

Záradék

A rendelet kihirdetése 2022. ……….. a Szervezeti- és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu/) honlap szerkesztője részére.

**dr. Laza Margit**

**jegyző**

**Általános indokolás**

A rendelet személyi hatálya a fiatalok egyéni közlekedésének támogatása tekintetében kibővül a 25 év alatti, felsőoktatásban nappali tagozaton tanuló fiatalok körével, így ezzel a támogatási formával több fiatal élhet.

**Részletes indokolás**

1. §

Bővíti a fiatalok egyéni közlekedésének támogatására jogosultak körét.

2. §

Kiegészíti a kérelemhez benyújtandó dokumentumokat a hallgatói jogviszony igazolással.

3. §

Hatályba léptető rendelkezés.